Národný projekt II-2/A

 Podpora zamestnÁVANIA OBČANOV 
SO ZDRAVOTNÝM POSTIHNUTÍM

Názov prijímateľa: 		Ústredie práce, sociálnych vecí a rodiny
Názov projektu:		Podpora zamestnávania občanov so zdravotným postihnutím
Názov Operačného programu: 	Zamestnanosť a sociálna inklúzia 
Miesto realizácie projektu: 	Trnavský kraj, Nitriansky kraj, Trenčiansky kraj, 
Banskobystrický kraj, Žilinský kraj, Prešovský kraj, Košický kraj
Trvanie projektu: 		od 01/2011 do 12/2013
Výška nenávratného finančného príspevku: 		27 971 632,00 EUR
Kontaktné údaje: 	Ústredie práce, sociálnych vecí a rodiny
Špitálska ulica č.8, 812 67 Bratislava  

Občania so zdravotným postihnutím tvoria špecifickú skupinu obyvateľstva, ktorá potrebuje určitú pomoc pre zabezpečenie plnej účasti na živote spoločnosti. Znevýhodnenie vyplývajúce zo  zdravotného postihnutia, zabraňuje človeku prístup k celému radu príležitostí alebo služieb prístupných pre ostatných spoluobčanov. Znevýhodnenie vedie k strate alebo obmedzeniu možnosti rovnocenne s inými sa zúčastňovať života v spoločnosti. Zdravotný stav týchto občanov im nedovoľuje plne sa realizovať, či už v osobnom, ale predovšetkým pracovnom uplatnení, a každodenne im kladie do cesty prekážky, ktoré musia prekonávať. Je preto prirodzené, že štát sa snaží vytvoriť podmienky na čo najplnšie začlenenie sa do spoločenského a pracovného prostredia aj pre túto skupinu občanov.

Cieľom projektu je podpora zamestnávania občanov so zdravotným postihnutím formou poskytovania príspevkov na :
-	prípravu na pracovné uplatnenie občanov so zdravotným postihnutím formou zaškolenia a prípravy na prácu,
-	vytváranie nových pracovných miest v chránených dielňach a chránených pracoviskách, 
-	udržanie pracovných miest pre občanov so zdravotným postihnutím.

Špecifické ciele projektu:
•	príprava na pracovné uplatnenie občanov so zdravotným postihnutím formou zaškolenia a prípravy na prácu
•	zriaďovanie chránených dielní a chránených pracovísk zamestnávateľmi
•	udržanie občana so zdravotným postihnutím v zamestnaní
•	začatie prevádzkovania alebo vykonávania samostatnej zárobkovej činnosti občanmi so zdravotným postihnutím
•	zamestnávanie občanov so zdravotným postihnutím s využitím pomoci pracovného asistenta
•	udržanie pracovných miest pre občanov so zdravotným postihnutím v chránených dielňach a pracoviskách.

Cieľové skupiny:   
•	občania so zdravotným postihnutím, ktorí sú uchádzačmi o zamestnanie
•	občania so zdravotným postihnutím, pracujúci  v CHD/CHP
•	občania so zdravotným postihnutím, ktorí sú záujemcami o zamestnanie
•	zamestnávatelia, ktorí zriadili chránenú dielňu alebo chránené pracovisko
•	zamestnávatelia, ktorí môžu požiadať o poskytnutie príspevku

Aktivity projektu: 
•	rámcovou aktivitou projektu je poskytovanie príspevkov podľa §§ 55a-c, 56, 56a, 57, 59 a 60 zákona o službách zamestnanosti.
-	príprava na pracovné uplatnenie občana so zdravotným postihnutím podľa §§ 55a-c zákona
-	príspevok na zriadenie chránenej dielne alebo chráneného pracoviska podľa § 56 zákona
-	príspevok na udržanie občana so zdravotným postihnutím v zamestnaní podľa § 56a zákona
-	príspevok občanovi so zdravotným postihnutím na prevádzkovanie alebo vykonávanie samostatnej zárobkovej  
         činnosti podľa  § 57 zákona
-	príspevok na činnosť pracovného asistenta podľa § 59 zákona
-	príspevok na úhradu prevádzkových nákladov chránenej dielne alebo chráneného pracoviska a na úhradu 
  	nákladov na dopravu zamestnancov podľa § 60 zákona
•	riadenie projektu
•	publicita a informovanosť          

K 31.5.2012 bol dosiahnutý nasledovný stav merateľných ukazovateľov:
•	počet osôb cieľovej skupiny zapojených do podporených projektov spolu 6763 
•	počet novovytvorených pracovných miest obsadených spolu 2528.